Hea krediidihinnangu jaoks on oluline maksedistsipliin ehk krediidimaksete ja arvete õigeaegne tasumine. Seega – isegi kui sul on ette tulnud maksete hilinemisi, saad sellist käitumist muuta ja parandada oma krediidihinnangut. Krediidivõimelisust aitab parandada ka võlgnevuste tasumine. Isegi kui inimene on kantud maksete hilinemise tõttu maksehäirete andmebaasi, oleks hea kõrvaldada need võlgnevused enne krediidihindamist. Laenutaotluse läbivaatamisel on praeguste võlgnevustega inimese staatus kehvem kui sellel, kellel on küll varem esinenud maksete hilinemisi, kuid ei ole praegu tasumata võlgnevusi.
Tähtis tegur on stabiilne ja regulaarne ametlik sissetulek. Mitmeaastase staažiga töökoht tõstab krediidihinnangut, kuid hea märk on ka see, kui sul on katseaeg läbi ja oled töökohal juba mõnda aega töötanud. Katseajal on parem oodata ja mitte laenu taotleda. Muuseas võivad Citadele kliendid, kes on kandnud oma igakuise sissetuleku rohkem kui kolme kuu jooksul Citadele kontole, saada väikelaenu soodustingimustel.